da en en en fr de da id da nb da da da da da da da da da da da da en en
Er vi tilbage på sporet - Svanholm Cricketklub
Søndag d. 12. maj 2013 kl. 23:05 af Henrik Pfaff
Med to nederlag på stribe i de to foregående kampe kunne Svanholm have sat et usædvanligt negativt hattrick, hvis holdet også hjemme var gået ned mod Ishøj. Man kunne ligefrem tale om en bundkamp efter at Kolding havde slået KB og Glostrup tæt på at slå Skanderborg og Ishøj vundet deres første kamp mod Glostrup. Tabte gjorde holdet nu ikke, men det er synd at sige, at holdets gærdeside virker tillidsvækkende.
Basit Javed holdt sammen på den med 40 og der kom bistand af 7 manden Mads Henriksen med 28 og tiendemanden Raja Khan med 25, så vi kunne på en tung bane kunne skrabe 177 sammen.
Vores åbner Zameer Khan (19) var vendt tilbage fra et pointsfyldt ophold i Manchester, men han blev udsat for en af de mere kontroversielle kendelser fra vore internationale dommer Niels Bagh, nemlig for hindret markspil. Bagh opfattede en bevægelse fra Khans hænder i en anden retning end den efter Baghs mening burde være, da han var ved at stikke gærdet ind for at undgå at blive løbet ud og ramte indstikket. Når man som Bagh er international dommer, så er man ikke så utilbøjelig til at hive fingeren op som de hjemlige. Der skulle i hvert fald et godt øje for at de det.
Ikke nogen umulig opgave for Ishøj, hvis toppen havde spillet så godt som i en turnering i april på Malaga, hvor Ishøj vandt.
Men Basit Javed, der er taget til nåde i DCF’s ungdoms- og seniorarbejde efter en mindre intensiv vinterindsats, fik gjort kål på Ishøjs to åbnere,Mads Henriksen(3/36)fik de to næste og Tarandit Singh (2/26)– i daglig tale Monty – revancherede sig for sin skuffende gærdeindsats ved at snuppe Ishøjs to hardhittere. Hassan Rashid (rusten legspinner) endte med et afsine sjældne kasteresultater (3 for 10).
Mads Henriksen junior kaster mod Ishøj og endte med 3/36
Ung debut Saad Ahmed, drengespiller fik sin kastedebut for 1. holdet med sine offspinnere
Hassan Rashid – sjældent anvendt legspinner - fik to gærder på to bolde og er her i gang
med sit hattrick bold med et hattrick mark. Tricket lykkedes ikke.
2. holdet tabte til Husum
2.holdet fik en fik en udmærket kamp ud af det lørdag hjemme mod Husum. Med Siddique Raja (46) i hans højeste halvleg for Svanholm i spidsen lavede vi176. Khizar Javaid dæmpede sine aggressive tilbøjeligheder og lavede som treer 22 på 60 bolde. Absolut rosværdigt omstændighederne taget i betragtning.
Men en herre som Gerrit Müller (60 not out) kommer ikke i knibe mod et kasteangreb som Svanholm II’s og Husum passerede for 5 gærder på 40 overe. Den nye anfører – Bobby Malik har ikke kunnet klare alt brokket- Sahadat Riaz dejligt positiv og kastede udmærket med 1/29 på10 overe